MEGÁLLAPODÁS

a Martfű Város Önkormányzata által működtetett köznevelési intézmény(ek) állami működtetésbe vételével összefüggő, a feladatellátáshoz kapcsolódó létszámátadásról, valamint a feladatellátáshoz kapcsolódó vagyon, jogok és  kötelezettségek átadás-átvételéről

amely létrejött egyrészről a

Martfű Város Önkormányzata
székhelye: 5435 Martfű, Szent István tér 1.
képviseli: dr. Papp Antal polgármester
törzsszáma: 733018
adóigazgatási azonosító száma: 15733012-2-16
bankszámlaszáma: 10700309-66893729-51100005
KSH statisztikai számjele: 15733012-8411-321-16
mint Átadó (a továbbiakban: Önkormányzat), valamint a

Martfűi Városfejlesztési, Ingatlankezelői és Hulladékgazdálkodási Szolgáltató Önkormányzati Nonprofit Korlátolt Felelősségű Társaság
székhelye: 5435 Martfű, Szent István tér 1.
képviseli: Veres Gábor ügyvezető
 cégjegyzékszám: 16-09-014753adóigazgatási azonosító száma: 24208123-2-16
bankszámlaszáma: 11745169-20035994-00000000
KSH statisztikai számjele: 24208123-6832-572-16
mint Átadó (a továbbiakban: Kft), valamint a

másrészről 
a szakképzésért és felnőttképzésért felelős miniszter által fenntartott Szolnoki Szolgáltatási Szakképzési Centrum 
székhelye: 5000 Szolnok, Béla király utca 4.) 
képviselője: Kalmár Andrea főigazgató
törzsszáma: 832199
adóigazgatási azonosító száma: 15832197-2-16
bankszámlaszáma: 10045002-00335601-00000000
KSH statisztikai számjele: 15832197-8532-312-16
,mint Átvevő (a továbbiakban: Centrum
között.


Bevezető rendelkezések

	A Klebelsberg Intézményfenntartó Központ fenntartásában működő egyes szakképző intézmények átadásáról, valamint egyes kormányrendeleteknek a szakképzés intézményrendszerének átalakításával összefüggő módosításáról szóló 146/2015. (VI. 12.) Korm. rendelet alapján a KLIK szervezetéből kiváló köznevelési intézményekből (a továbbiakban: köznevelési intézmények) a szakképzésért és felnőttképzésért felelős miniszter a szakképzésről szóló 2011. évi CLXXXVII. törvény 4/B. § (1) bekezdése szerinti szakképzési centrumokat alapított a költségvetési szerv alapítására vonatkozó szabályok szerint.
	A szakképzési centrumok fenntartását a szakképzésért és felnőttképzésért felelős miniszter látja el 2015. július 1-jétől. 


A megállapodás tárgya

	Az oktatás szabályozására vonatkozó és egyes kapcsolódó törvények módosításáról szóló 2016. évi LXXX. törvénynek a nemzeti köznevelésről szóló 2011. évi CXC. törvénynek a köznevelési intézmények működtetésére vonatkozó rendelkezéseinek módosítása értelmében a települési önkormányzatok által működtetett köznevelési intézmények működtetésével kapcsolatos kötelezettségek és jogok átadása a szakképzési centrumoknak.

[bookmark: _GoBack]E megállapodás tárgya az Önkormányzat által működtetett köznevelési intézmény(ek) szakképzési és ahhoz kapcsolódó köznevelési feladatellátásához, fenntartásához, működtetéséhez kapcsolódó vagyon 2017. január 1. napjától történő átadása és átvétele, az ezekkel összefüggő jogviszonyokból származó jogok és kötelezettségek átruházása.
	A Felek rögzítik, hogy e megállapodás keretében közölt adatok a jogok és kötelezettségek, szerződés-, kötelezettség- és követelésállomány, valamint a tanulók oktatás-neveléséhez és az intézményi funkcionális feladatellátáshoz szükséges, az intézmények leltárában szereplő ingó vagyon tekintetében a 2016. december 31-i fennálló tényleges állapotot tükrözik. Az eszköz- és vagyonátadásra térítésmentesen kerül sor. 

Az átadásra kerülő köznevelési intézmény(ek) meghatározása

	Sor-szám
	Köznevelési intézmény neve
	Feladat-ellátási hely neve
	Feladat-ellátási hely címe

	1.
	Damjanich János Szakképző Iskola és Kollégium
	kollégium
	5435 Martfű, Gesztenye sor 15.





Az átadás-átvétel tartalma

[bookmark: pr141][bookmark: pr167]

1. Ingatlan vagyon átadása

1.1.  Az átadásra kerülő ingatlanrész nem hiteles tulajdoni lap másolatát, alaprajzát, helyiséglistáit az 1. sz. melléklet tartalmazza.
1.2.  Az átadásra kerülő ingatlanrész kapcsán az Önkormányzat és a Centrum közötti – még alá nem írt - vagyonkezelési szerződést a jogszabályváltozásnak megfelelően módosítják.
1.3. Az átadás-átvételben érintett ingatlanrész közüzemi mérőóráinak állását az ingatlan átadás-átvételének napján az Önkormányzat és az Átvevő meghatalmazottjai közösen olvassák le és jegyzőkönyv felvételével, valamint a mérőórákról készült fényképfelvétellel dokumentálják, mely jegyzőkönyvet a 2. sz. melléklet tartalmazza.
1.4.  Az Önkormányzat kijelenti, hogy a megállapodás 1. sz. mellékletében felsorolt, átadásra kerülő ingatlanrész esetében a harmadik személyt megillető mindennemű igényt, ideértve a zálogjogot, biztosítékot, a vételi jogot, visszavásárlási jogot, bérleti jogot vagy használati jogot biztosító jogosultságot a melléklet tartalmazza, továbbá, hogy a jogosult harmadik személyt az Önkormányzat az intézmény átadásáról tájékoztatta. Vitás kérdés esetén az Önkormányzat és az Átvevő  egyeztetnek, megegyezés hiányában az átadás –átvételi megállapodásban záradékot kell rögzíteni. 
1.5. Önkormányzat kijelenti, hogy az átadásra kerülő ingatlanrész a 1. sz. mellékletben rögzített, 2016. december 31-i fordulónapi nyilvántartási értéken kerül átadásra az Átvevőnek.


2. Ingó vagyon és vagyoni értékű jogok átadása

2.1.  Az Önkormányzat a köznevelési intézmény/intézményegység működtetéséhez, a tanulók oktatás-neveléséhez szükséges, leltári számon vagy más egyedi azonosító számon nyilvántartott ingó vagyont (így különösen informatikai, multifunkcionális tárgyi eszköz, iskolai bútor, taneszköz, jármű) és vagyoni értékű jogot 2016. december 31-i fordulónappal, a fordulónapi nyilvántartási értéken átadja az Átvevőnek. Önkormányzat szavatol a nyilvántartásában szereplő eszközök beszerzési forrásának helyes megjelöléséért, illetve Átvevő rendelkezésére bocsájtja az európai vagy hazai támogatási szerződés kapcsán beszerzett, fenntartási időszakkal terhelt eszközökre vonatkozó támogatási szerződések másolatát. Önkormányzat a nyilvántartás esetleges pontatlanságából származó, utólagos ellenőrzéssel megállapított visszafizetési kötelezettségből származó terheket vállalja.  
2.2. Az ingó vagyon és a vagyoni értékű jog átadásával kapcsolatos feladatok megszervezéséről az Önkormányzat és az Átvevő együttesen, egyeztetve gondoskodnak. Az átadás-átvételről a 2016. december 31-i állapotnak megfelelő adatok alapján tételes jegyzőkönyv készül az 3. sz. melléklet szerint.
2.3.  Az Önkormányzat kijelenti, hogy a megállapodás 3. sz. mellékletében felsorolt, átadásra kerülő ingó vagyon esetében a harmadik személyt megillető mindennemű igényt, ideértve a zálogjogot, biztosítékot, a vételi jogot, visszavásárlási jogot, bérleti jogot vagy használati jogot biztosító jogosultságot a melléklet tartalmazza, továbbá, hogy a jogosult harmadik személyt az Önkormányzat az intézmény átadásáról tájékoztatta. Vitás kérdés esetén az Önkormányzat és az Átvevő felek egyeztetnek, megegyezés hiányában az átadás–átvételi megállapodásban záradékot kell rögzíteni.



3. Kötelezettségvállalások, kötelezettségek és követelések átadása

3.1. Az Önkormányzat a köznevelési intézmény(ek) tekintetében a 2016. december 31-én hatályos, illetve ezt követően hatályba lépő kötelezettségvállalásokról és egyéb kötelezettséget alapító intézkedésekről, kötelezettségekről, továbbá követelésekről szóló tételes, és szükséges magyarázatokkal ellátott kimutatást a 4. sz. melléklet szerint az Átvevőnek átadja.
3.2. A Felek megállapodnak abban, hogy az Önkormányzat tételes kimutatást készít a 2016. december 31-ét követő teljesítési időszakra vonatkozó, az Önkormányzat által a működőképesség fenntartása érdekében megelőlegezett kiadások köréről, megtérítésük módjáról, valamint a működőképesség fenntartása érdekében szükséges azonnali teendőkről. (A 4. számú mellékletben rögzítve.)
3.3. A 4. számú melléklet szerinti kimutatásokat alátámasztó bizonylatok, kapcsolódó iratanyagok másolati példányának átadása külön jegyzőkönyv alapján történik.



4. Az alkalmazotti létszám átadása 

4.1. A köznevelési intézmény(-ek) működtetéséhez kapcsolódó, átadásra kerülő összes létszáma: …1…. fő,
betöltött álláshelyek száma: ………1. db.
betöltetlen álláshelyek száma: ……0…. db.


4.2. A Kft. jegyzőkönyvvel átadja az Átvevő állományába kerülő 
· foglalkoztatott személyi anyagát – a foglalkoztatott foglalkoztatási jogviszonyát –érintő alapvető adatok, illetményelemek kimutatását
· foglalkoztatott foglalkoztatotti jogviszonyához kapcsolódó egyéb adatok (így különösen tanulmányi szerződés, cafetéria, költségtérítések, illetményelőlegek, többletfeladat, célfeladat meghatározások, nyugdíjas továbbfoglalkozás) kimutatását, valamint
· foglalkoztatottal szemben folyamatban lévő, a Kft. felé fennálló tartozások behajtása érdekében indult peres- és nem peres, illetve a hivatali kötelezettség megszegése miatt indult büntető, peres eljárások, fegyelmi és kártérítési ügyek felsorolását.
(5. számú melléklet.)
[bookmark: pr183][bookmark: pr184]

5. A vitatott, adott esetben per vagy más vitarendezési eljárás tárgyává tett kérdésről, az azzal kapcsolatos álláspontjáról és annak indokairól szóló tételes átadás
	Sor-szám
	Vitatott, adott esetben per vagy más vitarendezési eljárás tárgyává tett kérdés
	Bírósági ügyszám /
eljáró bíróság megnevezése
	Álláspont kifejtése
- külön megjelölve az azonnali intézkedést igénylő ügyeket, illetve a következő tárgyalás időpontját
	Perbeli képviseletet ellátó megnevezése

	1.
	------
	
	
	





Záró rendelkezések

A Felek kijelentik, hogy az átadás-átvétel végrehajtásakor a vonatkozó jogszabályi rendelkezéseket figyelembe véve az eljárási cselekmények során jóhiszeműen, egymással kölcsönösen együttműködve járnak el.
A Felek kötelezettséget vállalnak arra, hogy e megállapodásban nem szabályozott, illetve a későbbiekben felmerülő vitás kérdéseket megkísérlik egyeztetés útján rendezni és megállapodásukat jegyzőkönyvben rögzítik. Felek megállapodnak továbbá, hogy a jövőben egymás munkáját segítik, a feladatok megoldásában együttműködnek.
A Felek e megállapodásban foglalt feltételekkel egyetértenek, azokat elfogadják, és azt, mint akaratukkal mindenben megegyezőt, jóváhagyólag írják alá, annak minden oldalát és mellékleteit aláírásukkal hitelesítik. Átadók e dokumentum aláírásával tanúsítják, hogy az abban közölt tények, adatok, információk valósak és teljes körűek.
A Felek rögzítik, hogy a fentiek kizárólag írásban módosíthatók.
E jegyzőkönyv 8 eredeti példányban készült, 5 db számozott mellékletet tartalmaz, amelyből 4 példány az Átadókat, 4 példány az Átvevőt illet meg.
Felek megállapodnak, hogy a mellékletekből 1-1 példány papír alapon, a fennmaradó 6 példány elektronikus úton (CD, DVD) kerül kiállításra. Felek megállapodnak továbbá abban is, hogy a papír alapú és a digitalizált formában rögzített mellékletek tartalmában előforduló eltérések esetében a papír alapú mellékletek tartalma az irányadó.


……………, 2016. 12. …...
	
……………………………………………
	
……………………………………………

	Átadó képviselője
	Átvevő képviselője

	Dr. Papp Antal polgármester
	Kalmár Andrea

	Martfű Város Önkormányzata
	főigazgató

	
	Szolnoki Szolgáltatási Szakképzési Centrum







…………………………………………………          ………………………………………

gazdasági vezető				gazdasági főigazgató-helyettes



…………………………………………………          ………………………………………

jogi ellenjegyző				jogi ellenjegyző


	……………………………
Martfűi Városfejlesztési Nonprofit Kft.
képviseli
Veres Gábor 
ügyvezető





	Kelt: ………, 2016. 12. …...
	Kelt: …….., 2016. 12. …..





A megállapodás elválaszthatatlan részét képezik a következő mellékletek:

1. számú melléklet: tulajdoni-lap másolat, az átadott ingatlanrész alaprajza, helyiséglista, a 2016. december 31-i fordulónapi nyilvántartási érték rögzítésével, 
2. számú melléklet: közüzemi mérőóra állást rögzítő jegyzőkönyv (része: a mérőóra állásról készített fényképfelvételek)
3. számú melléklet: jegyzőkönyv az ingóságok átadás-átvételéről (része: a nyilvántartott ingó vagyon és vagyoni értékű jogok jegyzéke 2016. december 31-i fordulónapi nyilvántartási értéken)
4. számú melléklet: jegyzőkönyv kötelezettség kimutatás átadásáról és az alapjául szolgáló iratanyag másolatban történő rendelkezésre bocsátásáról (része:a 2016. december 31-én hatályos, illetve ezt követően hatályba lépő kötelezettségvállalásokról és egyéb kötelezettséget alapító intézkedésekről, kötelezettségekről, követelésekről szóló tételes kimutatás)
5. számú melléklet: jegyzőkönyv az átadott létszámról, a dolgozó adatairól, valamint a 4.2. pontban felsorolt jogok-kötelezettségek részletezéséről

